title: Johannes Vermeer
text: Toka tid sokisafa ra koe koexofa nakila ke Vermeer ? Ke bar-san-peroya trutca yoftena pu lingesik, lexa is stalta sanon volad, voxen statltesik kotviele tir ayikya. Twa ( loviele renatwa ) belina ok sutena peron tigir isen to ayikya koviele belir oke suter. Roga tid giltapafa ise gubeon tid mard diskin ton oblakakenda. Kwafa tegisaca dere tire volad : fidesikya ok ayikya dem datoy, ayikya dem vrodak. Taniafa watsa kle afton tir ayikyuca. Minafa dofuguca do disukera ke Vermeer va vodeem ke minafe sare batinde vadjer : Talteka ke toza ke XXI-eafa decemda tir teli ugalki loon turestani gan ayikyuca.